
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1590 

16 Νοεμβρίου 2005 

ΠΕΡ ΙΕΧΟΜ ΕΝΑ ΑΠΟΦΑΣΕΙΣ 


ΑΠΟΦΑΣΕΙΣ 

Καθορισμός Χωρών στις οποίες λειτουργούν εξω- 

χώριες εταιρείες. 1 

Σύσταση ελεγκτικής ομάδας για τη διενέργεια ελέγ¬ 
χου στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΥΓΕΙΑ- 
ΠΡΟΝΟΙΑ 2000-2006», σε πράξεις που συγχρη- 
ματοδοτούνται από το ΕΚΤ, στο πλαίσιο του Γ' 

ΚΠΣ. 2 

Ανάθεση της Ταμιακής Διαχείρισης του Ενιαίου Τα¬ 
μείου Ασφάλισης Τραπεζοϋπαλλήλων (Ε.ΤΑ.Τ.).. 3 

Έγκριση συμβολαίου λύσεως σύμβασης μίσθωσης 
των παραχωρήσεων μεταλλείων με αριθμούς 224, 

267, 268, και 272 του Ν. Αττικοβοιωτίας. 

Κήρυξη υποχρεωτικής της από 25.4.2005 ΣΣΕ των 
πτυχιούχων πρακτικών μηχανικών, μηχανοδηγών, 
συντηρητών μηχανολογικών εγκαταστάσεων, συ¬ 
ντηρητών καυστήρων υγρών καυσίμων και θερ¬ 
μαστών που εργάζονται με σύμβαση εξαρτημέ¬ 
νης εργασίας ιδιωτικού δικαίου σε οποιοδήποτε 
εργοδότη στους Νομούς Ηρακλείου και Λασιθίου 

Κρήτης. 

Κήρυξη υποχρεωτικής της από 30 Ιουνίου 2005 ΣΣΕ 

Ιατρικών Επισκεπτών έτους 2005. 

Κήρυξη υποχρεωτικής της από 25.4.2005 ΣΣΕ των 
πτυχιούχων πρακτικών μηχανικών, μηχανοδηγών, 
συντηρητών μηχανολογικών εγκαταστάσεων, συ¬ 
ντηρητών καυστήρων υγρών καυσίμων και θερμα¬ 
στών που εργάζονται με σύμβαση εξαρτημένης 
εργασίας ιδιωτικού δικαίου στις ξενοδοχειακές 

επιχειρήσεις του Ν. Ηρακλείου Κρήτης. 

Αναγνώριση επιστημονικών περιοδικών. 

Σύσταση Νομικού Προσώπου στο Δήμο Αυλώνος του 
Νομού Εύβοιας με την επωνυμία «Δημοτικός Αθλη¬ 
τικός Οργανισμός Δήμου Αυλώνος Εύβοιας. 

Συγκρότηση συνεργείου υπερωριακής εργασίας για 
τον ποιοτικό και ποσοτικό έλεγχο νωπών και με¬ 
ταποιημένων γεωργικών προϊόντων. 

Σύσταση Εκκλησιαστικού Ιδρύματος υπό την επωνυ¬ 
μία «ΙΔΡΥΜΑ ΠΕΡΙΘΑΛΨΕΩΣ ΘΗΛΕΩΝ ΑΤΟΜΩΝ 
ΜΕ ΝΟΗΤΙΚΗ ΥΣΤΕΡΗΣΗ Η ΜΕ ΣΥΝΔΡΟΜΟ 00\Λ/Ν, 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 


Αριθμ. 1108437/2565/ΔΟΣ (1) 

Καθορισμός Χωρών στις οποίες λειτουργούν εξωχώ- 
ριες εταιρείες. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Της παραγράφου 4 του άρθρου 4 του ν. 3310/2005 
(ΦΕΚ 30Α/14.2.2005). 

2. Του νόμου 3414/2005 (ΦΕΚ 279Α/10.11.2005). 

3. Του π.δ. 81/2002 (ΦΕΚ 57Α ) «Συγχώνευση των 
Υπουργείων Εθνικής Οικονομίας και Οικονομικών». 

4. Του π.δ. 121/2004 (ΦΕΚ 84Α) «Διορισμός Υπουργών 

4 και Υφυπουργών». 

5. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
Β) κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

6. Τις διατάξεις του π.δ. 249/1998 (ΦΕΚ 186Α ) «Τροπο¬ 
ποίηση και συμπλήρωση του Οργανισμού του Υπουρ¬ 
γείου Οικονομικών(π.δ. 284/1988)». 

5 7. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

0 Καθορίζουμε τις χώρες στις οποίες λειτουργούν εξω- 
χώριες εταιρείες με βάση το σχετικό κατάλογο χωρών 
του Οργανισμού Οικονομικής Συνεργασίας και Ανάπτυ¬ 
ξης (Ο.Ο.Σ.Α.), ως εξής: 

- Ανδόρα 

- Ανγκουίλα- εξαρτώμενο έδαφος του Ην. Βασιλείου 

- Αντίγκουα και Μπαρμπούντα 

- Αρούμπα που ανήκει στην Ολλανδία 

- Κοινοπολιτεία των Μπαχάμες 

® - Μπαχρέιν 

- Μπελίζ 

- Βρεττανικοί Παρθένου Νήσοι - εδάφη του Ην. Βα- 

9 σιλείου 

- Νήσοι του Κούκ - εξαρτώμενο έδαφος της Ν. Ζη¬ 
λανδίας 

10 - Δομηνικανή Κοινοπολιτεία 

- Γιβραλτάρ - εξαρτώμενο έδαφος του Ην. Βασιλείου 

- Γρενάδα 

- Γκέρνσει/Σαρκ/Αλδερνέι - εξαρτώμενο εδάφη από 

11 το στέμμα της Αγγλίας 

- Νήσος του Μάν - εξαρτώμενο έδαφος από το στέμμα 
της Αγγλίας 

- Τζέρσει-εξαρτώμενο έδαφος από το στέμμα της 
Αγγλίας 

- Λιβερία 

- Πριγκιπάτο του Λιχτενστάιν 

- Δημοκρατία των Μαλβίδων 

- Δημοκρατία των Νήσων Μάρσαλ 

- Πριγκηπάτο του Μονακό 

- Μονσεράτ - έδαφος του Ην. Βασιλείου 

- Δημοκρατία του Ναουρού 

- Ολλανδικές Αντίλλες- έδαφος της Ολλανδίας 

- Νιούε- συνδεδεμένο με τη Ν. Ζηλανδία 

- Παναμάς 

- Σαμόα 

- Δημοκρατία των Σεϋχέλλες 

- Αγ. Λουκία 

- Ομοσπονδία του Αγ. Χριστοφόρου και Νέβις 

- Αγ. Βικέντιος και Γκρεναντίνες 

- Τόνγκα 

- Τούρκς και Κάικος- εδάφη του Ην. Βασιλείου 

- Παρθένα νησιά των Η.Π.Α. 

- Δημοκρατία του Βανουάτου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2005 

Ο ΥΦΥΠΟΥΡΓΟΣ 

Α. ΜΠΕΖΑΣ 
-♦- 

Αριθμ. 3010/Γ0051 (2) 

Σύσταση ελεγκτικής ομάδας για τη διενέργεια ελέγχου 
στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΥΓΕΙΑ-ΠΡΟΝΟΙΑ 
2000-2006», σε πράξεις που συγχρηματοδοτούνται 
από το ΕΚΤ, στο πλαίσιο του Γ' ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρθρ. 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ/1264/14.10.2005 απόφαση 
του Πρωθυπουργού και Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών, «Μεταβίβαση 
αρμοδιοτήτων και της εξουσίας να υπογράφουν «με 
εντολή Υφυπουργού» στο Γ.Γ. Δημοσιονομικής Πολιτικής, 
στους Γενικούς Διευθυντές και στους Προϊστάμενους 
Διευθύνσεων και Τμημάτων του Γενικού Λογιστηρίου 
του Κράτους (ΦΕΚ Β' 1185) όπως τροποποιήθηκε με 
την υπ’ αριθμ. 2/20554/0004/19.4.2005 όμοια της (ΦΕΚ 
Β' 556)και ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του 
άρθρου 17 (παρ. 6 και 7) τον ν. 2860/2000» (ΦΕΚ Β' 
1170). 


5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ), για τοέτος 2005. 

6. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.Ε.Λ. για το έτος 2005. 

7. Την ανάγκη διενέργειας ουσιαστικού ελέγχου στο 
Ε.Π. Υγεία-Πρόνοια 2000-2006, σε δράσεις ΕΚΤ, στο 
πλαίσιο ελέγχου των προγραμμάτων του Γ' ΚΠΣ. 

8. Το γεγονός ότι από τις διατάξεις αυτής της από¬ 
φασης προκαλείται δαπάνη 500 €, πλέον εργοδοτικών 
εισφορών, για την αμοιβή των ελεγκτών, η οποία θα 
καλυφθεί από τοΠρόγραμμα Τεχνικής Βοήθειας της 
Ε.Δ.Ε.Λ., αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ τουΕπιχειρησιακού 
Προγράμματος ΥΓΕΙΑ - ΠΡΟΝΟΙΑ 2000-2006, στο πλαί¬ 
σιο του Γ' ΚΠΣ. 

2. Μέλη της Ελεγκτικής ομάδας ορίζονται οι εξής: 

• Φλωρέντζου Μαργαρίτα, υπάλληλος της Δ/νσης 
Προγραμματισμού και Ελέγχων του Γ.Λ.Κ. 

• Πυρόβολος Νικόλαος, υπάλληλος της Δ/νσης Προ¬ 
γραμματισμού και Ελέγχων του Γ.Α.Κ. 

Συντονιστής της ελεγκτικής ομάδας ορίζεται η κα 
Φλωρέντζου Μαργαρίτα 

3.0 έλεγχος θα διενεργηθεί κατά το χρονικό διάστημα 
από 21.11.2005 έως και 25.11.2005 στο ΕΠ Υγεία-Πρόνοια 
2000-2006 και συγκεκριμένα στο Μέτρο: 1 «Αποασυ- 
λοποίηση και κοινωνικοοικονομική επανένταξη ψυχικά 
ασθενών», του Αξονα Προτεραιότητας 2 «Ψυχική Υγεία» 
και στο Μέτρο: 1 «Ανάπτυξη ανθρωπίνου δυναμικού του 
τομέα της Υγείας» τον Αξονα Προτεραιότητας 4 «Αν¬ 
θρώπινοι πόροι». 

Ειδικότερα θα ελεγχθούν, η Ειδική Υπηρεσία Διαχεί¬ 
ρισης του ΕΠ Υγείας-Πρόνοιας, καθώς και οι παρακάτω 
τελικοί δικαιούχοι και ανάδοχοΐ: 

α) Διεύθυνση Ψυχικής Υγείας του Υπουργείου Υγεί¬ 
ας και Κοινωνικής Αλληλεγγύης, ως ΤΔ του έργου με 
κωδικό ΟΠΣ 59726 «Μονάδα υποστήριξης και παρακο¬ 
λούθησης φορέων υλοποίησης τον προγράμματος «ΨΥ- 
ΧΑΡΓΩΣ» Β' ΦΑΣΗ». 

β) Ερευνητικό Πανεπιστημιακό Ινστιτούτο Ψυχικής Υγι¬ 
εινής (ΕΠΙΨΥ), ως ανάδοχος τον παραπάνω έργου. 

γ) Διεύθυνση Εκπαίδευσης και Έρευνας του Υπουρ¬ 
γείου Υγείας και Κοινωνικής Αλληλεγγύης, ως ΤΔ του 
έργου με κωδικό ΟΠΣ 86326 «Συνεχιζόμενη κατάρτιση 
επαγγελματιών Υγείας 2003» για τα υποέργα 105 και 
106. 

Επίσης, κατά τη διάρκεια του ελέγχου πιθανόν να 
επιλεγούν και άλλα υποέργα που εκτελούν οι παραπάνω 
ΤΔ, στο πλαίσιο του ΕΚΤ, με τυχαία δειγματοληψία ή 
κατά την κρίση της ελεγκτικής ομάδας. 

4. Έργο της Ελεγκτικής Ομάδας είναι ο έλεγχος του 
συστήματος διαχείρισης και ελέγχου μέσω των παρα¬ 
πάνω επιλεγμένων πράξεων και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών και περιφερειακών υπη¬ 
ρεσιών και τελικών δικαιούχων. 

β. η διαπίστωση της ορθής διαχείρισης του προγράμ¬ 
ματος σε σχέση με τα ελεγχόμενα έργα από την Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους. 

γ. η πορεία υλοποίησης των πράξεων, σύμφωνα με 
τις εθνικές και κοινοτικές διατάξεις, 

δ. η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 

6. η υλοποίηση του φυσικού αντικειμένου των πράξε¬ 
ων, οι επιπτώσεις και τα αποτελέσματά τους. 

5. Μετά το πέρας του ελέγχου θα συνταχθεί έκθεση, 
εντός προθεσμίας τριών (3) μηνών, με τα αποτελέσματα 
του ελέγχου, που θα υποβληθεί στην Διεύθυνση Προ¬ 
γραμματισμού και Ελέγχων του Γενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

6. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2005 
Με εντολή Υφυπουργού 
Η Γενική Διευθύντρια 
Διοίκησης και Δημοσιονομικών Ελέγχων 
ΚΟΡΙΝΑ ΑΝΤΩΝΟΜΑΝΩΛΑΚΗ 
-♦- 

Αριθμ. 2/61044/Α0 024 (3) 

Ανάθεση της Ταμιακής Διαχείρισης του Ενιαίου 
Ταμείου Ασφάλισης Τραπεζοϋπαλλήλων (Ε.Τ.Α.Τ.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 π.δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 β.δ/γμα (ΦΕΚ 175/Α/24.10.1958) «Τρο¬ 
ποποίηση του από 20.1.1932 π.δ/τος». 

3. Το π.δ/γμα 496/1974 «Περί λογιστικού ΝΠΔΔ». 

4. Το άρθρο 60 του ν. 3371/2005 (ΦΕΚ 178/Α') με το 
οποίο οι ιδρύθηκε το Ενιαίο Ταμείο Ασφάλισης Τραπε¬ 
ζοϋπαλλήλων (Ε.Τ.Α.Τ.). 

5. Την υπ’ αριθμ. Φ20203/20135/1071/8.8.2005 (ΦΕΚ 195, 
τ. ΝΠΔΔ) απόφαση του Υπουργού Απασχόλησης και 
Κοινωνικής Προστασίας με την συγκροτήθηκε το Διοι¬ 
κητικό Συμβούλιο του ΕΤΑΤ. 

6. Το απόσπασμα πρακτικών της 4ης/27.9.2005 συνε¬ 
δρίασης του ΔΣ του ΕΤΑΤ για το άνοιγμα τραπεζικών- 
λογαριασμών ταμειακής διαχείρισης και διαθεσίμων 
κεφαλαίων στην Τράπεζα της Ελλάδος. 

7. Το υπ’ αριθμ. 13204/18.10.2005 έγγραφο της Τράπε¬ 
ζας της Ελλάδος (Κεντρικό Κατάστημα). 

8. Την υπ’ αριθμ. 2/40508/0004/23.7.2004 απόφαση του 
Υπουργού Οικονομικών Μεταβίβαση της εξουσίας να 
υπογράφουν με εντολή Υπουργού στο Γ εν. Γ ραμματέα, 
Γ εν. Δ/ντές Προϊσταμένους Δ/νσεων κλπ. 

9. Το γεγονός ότι με την απόφαση αυτή δεν προκαλεί- 
ται δαπάνη σε βάρος Κρατικού Προϋπολογισμού ούτε 
σε βάρος του Προϋπολογισμού του Ενιαίου Ταμείου 
Ασφάλισης Τραπεζοϋπαλλήλων, αποφασίζουμε: 

Την ανάθεση της Ταμιακής Διαχείρισης του Ενιαίου 
Ταμείου Ασφάλισης Τραπεζοϋπαλλήλων (Ε.Τ.Α.Τ.) στην 
Τράπεζα της Ελλάδος (Κεντρικό Κατάστημα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2005 
Με εντολή Υπουργού 
Η Διευθύντρια 
ΒΑΣΙΛΙΚΗ ΤΣΕΚΟΥΡΑ 


(4) 

Έγκριση συμβολαίου λύσεως σύμβασης μίσθωσης των 
παραχωρήσεων μεταλλείων με αριθμούς 224, 267, 
268, και 272 του Ν. Αττικοβοιωτίας. 

Ο ΥΠΟΥΡΓΟΣ ΑΝΑΠΤΥΞΗΣ 

Με την υπ’ αριθμ. Δ8/Δ/Φ 6.10/20059/5259/11.11.2005 
απόφαση του Υπουργού Ανάπτυξης εγκρίνεται κατά 
τα άρθρα 74, 75 και 76 του ν.δ. 210/1973 «Περί Μεταλ¬ 
λευτικού Κώδικος», το υπ’ αριθμ. 85.574/26.9.2005 συμ¬ 
βόλαιο του Συμβ/φου Αθηνών Ευαγγέλου Κυρ. Παυλίνη, 
αφοράν στην λύση της αρχικής συνομολογηθείσης υπ’ 
αριθμ. 8952/27.9.1975 σύμβασης μίσθωσης κατ’ άρθρο 9 
αυτής, των εν θέματι μεταλλείων, μεταξύ του εκμισθω- 
τού «Γεωργίου Παν. Αποστολόπουλου» και της μισθώ- 
τριας «ΓΕΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ 
ΑΈ. ΛΑΡΚΟ». 

Με εντολή Υπουργού 
Ο Γ ενικός Διευθυντής 
ΝΙΚ. ΧΕΛΜΗΣ 
-♦- 

Αριθμ. οικ. 13428 (5) 

Κήρυξη υποχρεωτικής της από 25.4.2005 ΣΣΕ των πτυ- 
χιούχων πρακτικών μηχανικών, μηχανοδηγών, συντη¬ 
ρητών μηχανολογικών εγκαταστάσεων, συντηρητών 
καυστήρων υγρών καυσίμων και θερμαστών που ερ¬ 
γάζονται με σύμβαση εξαρτημένης εργασίας ιδιω¬ 
τικού δικαίου σε οποιοδήποτε εργοδότη στους Νο¬ 
μούς Ηρακλείου και Λασιθίου Κρήτης. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 31ης Οκτωβρί¬ 
ου 2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές, προϋποθέσεις για την κή¬ 
ρυξη υποχρεωτικής της πιο πάνω ΣΣΕ, δηλ. ότι οι δε¬ 
σμευόμενοι εργοδότες απασχολούν το 51% των εργα¬ 
ζομένων του επαγγέλματος, αποφασίζουμε: 

1. Κηρύσσουμε υποχρεωτική την από 25.4.2005 ΣΣΕ 
των πτυχιούχων πρακτικών μηχανικών, μηχανοδηγών, 
συντηρητών μηχανολογικών εγκαταστάσεων, συντη¬ 
ρητών καυστήρων υγρών καυσίμων και θερμαστών που 
εργάζονται με σύμβαση εξαρτημένηςεργασίας ιδιωτι¬ 
κού δικαίου σε οποιοδήποτε εργοδότη στους Νομούς 
Ηρακλείου και Λασιθίου Κρήτης για όλους τους εργο¬ 
δότες και εργαζόμενους του επαγγέλματος που αφο¬ 
ρά αυτή. 

2. Η ισχύς της απόφασης αυτής αρχίζει από 
8.8.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 10 Νοεμβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 13427 (6) 

Κήρυξη υποχρεωτικής της από 30 Ιουνίου 2005 ΣΣΕ 
Ιατρικών Επισκεπτών έτους 2005. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση του της 31ης Οκτωβρίου 
2005. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δεσμευόμενοι εργοδότες απασχολούν το 51% των 
εργαζομένων, του επαγγέλματος στον κλάδο, αποφα¬ 
σίζουμε: 

1) Κηρύσσουμε υποχρεωτική την από 30 Ιουνίου 2005 
ΣΣΕ Ιατρικών Επισκεπτών έτους 2005 για όλους τους 
εργοδότες και εργαζομένους του επαγγέλματος στον 
κλάδο που αφορά αυτή. 

2) Η ισχύς της απόφασης αυτής αρχίζει από 
7.9.2005. 

3) Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 10 Νοεμβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. οικ. 13426 (7) 

Κήρυξη υποχρεωτικής της από 25.4.2005 ΣΣΕ των πτυ- 
χιούχων πρακτικών μηχανικών, μηχανοδηγών, συντη¬ 
ρητών μηχανολογικών εγκαταστάσεων, συντηρητών 
καυστήρων υγρών καυσίμων και θερμαστών που ερ¬ 
γάζονται με σύμβαση εξαρτημένης εργασίας ιδιωτι¬ 
κού δικαίου στις ξενοδοχειακές επιχειρήσεις του Ν. 
Ηρακλείου Κρήτης. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ 598/Β/22.4.2004). 


3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασητου της 31ης Οκτωβρίου 
2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυ¬ 
ξη υποχρεωτικής της πιο πάνω ΣΣΕ, δηλ. ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 25.4.2005 ΣΣΕ 
των πτυχιούχων πρακτικώνμηχανικών, μηχανοδηγών, συ¬ 
ντηρητών μηχανολογικών εγκαταστάσεων, συντηρητών 
καυστήρων υγρών καυσίμων και θερμαστών που εργάζο¬ 
νται με σύμβαση εξαρτημένης εργασίας ιδιωτικού δικαί¬ 
ου στις ξενοδοχειακές επιχειρήσεις του Ν. Ηρακλείου 
Κρήτης για όλους τους εργοδότες και εργαζόμενους 
του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 
8.8.2005. 

3. Από τις διατάξεις της απόφασης αυτής δεν προκα- 
λείται δαπάνη σε βάρος Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 10 Νοεμβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. ΔΥ2α/Γ.Π. 108565 (8) 

Αναγνώριση επιστημονικών περιοδικών. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΚΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το π.δ. 95/2000 «Οργανισμός του Υπουργείου Υγείας 
και Κοιν. Αλληλεγγύης» (ΦΕΚ 76/10.3.2000 τ. Α') όπως 
τροποποιήθηκε μεταγενέστερα. 

2. Τις διατάξεις της παρ. 2 του άρθρου 1 του ν. 2256/ 
1994 «Συμβούλια κρίσης και επιλογής Ιατρικού και Οδο¬ 
ντιατρικού προσωπικού και άλλες διατάξεις» (ΦΕΚ 196/ 
Α/1994) με τις οποίες επανήλθαν σε ισχύ οι διατάξεις 
των παραγράφων 4 (εκτός της περίπτωσης δ') και 5 
του άρθρου 27 του ν. 1397/1983 «Εθνικό Σύστημα Υγείας» 
(ΦΕΚ) 143/Α/1983). 

3. Τη γνώμη του Κετρικού Συμβουλίου Υγείας (ΚΕΣΥ), 
όπως διατυπώνεται στις υπ’ αριθμ. 10838 και 10839/ 
10.10.2005 αποφάσεις. 

4. Το γεγονός ότι, από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Στα περιοδικά με Εθνική αναγνώριση στα οποία οι δη¬ 
μοσιευμένες εργασίες των γιατρών, αποτελούν κριτήριο 
συγκριτικής αξιολόγησης για την κατάληψη θέσης του 
κλάδου γιατρών Ε.Σ.Υ., προστίθονται και τα περιοδικά: 
«Στοματολογία» που εκδίδεται από τη Στοματολογική 
Εταιρεία της Ελλάδος, «Χειρουργικά Χρονικά» που εκδί- 
δεται από την Χειρουργική Εταιρεία Βορείου Ελλάδος 
και «Καρδιά και Αγγεία» που εκδίδεται από το Ελληνικό 
Ίδρυμα Καρδιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Νοεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 

Αριθμ. 8141 (9) 

Σύσταση Νομικού Προσώπου στο Δήμο Αυλώνος του 
Νομού Εύβοιας με την επωνυμία «Δημοτικός Αθλη¬ 
τικός Οργανισμός Δήμου Αυλώνος Εύβοιας». 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 όπως 
τροποποιήθηκε και ισχύει. 

2. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα, που κυρώθηκε με τις δι¬ 
ατάξεις του άρθρου πρώτο του π.δ. 63/2005 (ΦΕΚ 98Α'). 

3. Τις διατάξεις της παραγράφου 10 του άρθρου 6 του 
νόμου 2503/1997 «Διοίκηση, οργάνωση, στελέχωση της 
περιφέρειας, ρύθμιση θεμάτων για την τοπική αυτοδι¬ 
οίκηση και άλλες διατάξεις». 

4. Τις υπ’ αριθμ. 5921/1997 και 1526/5.4.2004 αποφάσεις 
Γ.Γ.Π. Στερεός Ελλάδας για μεταβίβαση δικαιώματος υπο¬ 
γραφής «Με εντολή Γενικού Γραμματέα Περιφέρειας». 

5. Την υπ’ αριθμ. 62/2005 απόφαση του Δημοτικού 
Συμβουλίου του Δήμου Αυλώνος περί σύστασης Νομικού 
Προσώπου με την επωνυμία «Δημοτικός Αθλητικός Ορ¬ 
γανισμός Δήμου Αυλώνος Εύβοιας)», αποφασίζουμε: 

Εγκρίνουμε την υπ’ αριθμ. 62/2005 απόφαση του Δη¬ 
μοτικού Συμβουλίου του Δήμου Αυλώνος του Νομού 
Εύβοιας και συνιστούμε σύμφωνα με τις διατάξεις του 
άρθρου 203 του Δ.Κ.Κ. Νομικό Πρόσωπο Δημοσίου Δι¬ 
καίου (Ν.Π.Δ.Δ.) με την επωνυμία «Δημοτικός Αθλητικός 
Οργανισμός Δήμου Αυλώνος Εύβοιας», η συστατική 
πράξη του οποίου έχει ως ακολούθως: 

1. Συνίσταται στο Δήμο Αυλώνος του Νομού Εύβοιας 
Νομικό πρόσωπο με την επωνυμία «Δημοτικός Αθλητικός 
Οργανισμός Δήμου Αυλώνος Εύβοιας» διεπόμενο από 
τις διατάξεις των άρθρων 198, 199, 200 παρ. 1, 3 και 4, 
203 και 304 του π.δ. 410/1995 όπως τροποποιήθηκαν 
και ισχύουν. 

2) Σκοποί του Νομικού Προσώπου είναι: 

α) Η λειτουργία και διαχείριση όλων των αθλητικών 
χώρων που ανήκουν στο Δήμο Αυλώνος. 

β) Η δημιουργία νέων χώρων αθλητικής υποδομής, 
(όπως αθλητικών κέντρων, γυμναστηρίων, χώρων αθλο¬ 
παιδιών κ.λπ.) ώστε να καλύπτονται οι αυξημένες ανά¬ 
γκες για άθληση των Δημοτών, ιδιαίτερα των νέων. 

γ) Η ανάπτυξη προγραμμάτων μαζικού αθλητισμού, 
για να καλυφθούν οι ανάγκες κατά ηλικία, ενδιαφέρο¬ 
ντα κ.λπ. 

δ) Η ανάπτυξη εξειδικευμένων αθλητικών προγραμ¬ 
μάτων. 

ε) Η ενίσχυση (οικονομική και ηθική) των σωματείων 
και υπ’ αυτών οργανωμένων εκδηλώσεων. 

Γνώμονας για την επίτευξη των σκοπών του Νομικού 
Προσώπου θα είναι η κάλυψη κατά το δυνατό περισσό¬ 
τερο των αναγκών άθλησης των κατοίκων του Δήμου 
Αυλώνος και ιδιαίτερα της νεολαίας και η εξασφάλιση 
των προϋποθέσεων για την καλλιέργεια των σωματικών 
και πνευματικών ικανοτήτων τους, καθώς και φιλάθλου 
συναγωνιστικού πνεύματος μακριά από φανατισμούς, 
ανταγωνισμούς και κερδοσκοπικούς στόχους. 

3) Το συνιστώμενο Νομικό Πρόσωπο θα διοικείται 
από Συμβούλιο που αποτελείται από Δεκατρία Μέλη 
ως εξής: 


α) Από τον Δήμαρχο ή Αντιδήμαρχο ή Δημοτικό Σύμ¬ 
βουλο που θα ορίζει ο Δήμαρχος, ως Πρόεδρο. 

β) Από δύο (2) Δημοτικούς Συμβούλους που θα ορί¬ 
ζονται με απόφαση του Δημοτικού Συμβουλίου, ένας 
εκ των οποίων ανήκει στην μειοψηφία του Δημοτικού 
Συμβουλίου. 

γ) Από τρεις (3) Δημότες που θα ορίζονται από το 
Δημοτικό Συμβούλιο ανάμεσα από πρόσωπα που ασχο¬ 
λούνται με τον αθλητισμό. 

δ) Από επτά (7) αιρετούς εκπροσώπους των αθλητών 
που εκλέγονται από εκλεκτορικό σώμα αποτελούμενο 
από τα διοικητικά συμβούλια των Αθλητικών Σωματείων 
που εδρεύουν στον Δήμο, από τους εγγεγραμμένους 
στα σωματεία αθλητές και από τα μέλη του Δεκαπεντα- 
μελούς Συμβουλίου της Μαθητικής Κοινότητας Λυκείου 
Αυλωναρίου. 

Από τα μέλη του Διοικητικού Συμβουλίου τα τέσσερα 
είναι υποχρεωτικά γυναίκες. Η διαδικασία εκλογής των 
επτά αιρετών καθορίζεται με απόφαση του Δημοτικού 
Συμβουλίου και βασίζεται στο σύστημα της απλής ανα¬ 
λογικής με ενιαία λίστα υποψηφίων. Οι δύο Δημοτικοί 
Σύμβουλοι και οι οριζόμενοι από το Δημοτικό Συμβού¬ 
λιο Δημότες ορίζονται με τους αναπληρωτές τους. Το 
Διοικητικό Συμβούλιο θα εκλεγεί από τα μέλη του τον 
Αντιπρόεδρο και τον Γ ραμματέα του. Ο Πρόεδρος, Ο 
αντιπρόεδρος και ο Γραμματέας αποτελούν την Εκτε¬ 
λεστική Επιτροπή του Αθλητικού Οργανισμού. 

4) Η θητεία του Διοικητικού Συμβουλίου του Νομι¬ 
κού Προσώπου θα ακολουθεί τη θητεία του Δημοτικού 
Συμβουλίου. 

5) Πόροι του Νομικού Προσώπου θα είναι: 

α) Η ετήσια επιχορήγηση του Δήμου η οποία ανέρχε¬ 
ται τουλάχιστον σε 40.000 ευρώ. 

β) Κάθε είδους προσφορές, δωρεές, κληρονομιές και 
κληροδοσίες. 

γ) Εισπράξεις από αντίτιμο των πραγμάτων ή υπηρε¬ 
σιών που θα παρέχει. 

δ) Πρόσοδοι από δική του περιουσία. 

ε) Κάθε άλλη νόμιμη πρόσοδο. 

6) Από την απόφαση αυτή θα προκληθεί δαπάνη στον 
προϋπολογισμό του Δήμου, ύψους δέκα χιλιάδων (10.000) 
ευρώ, για το έτος 2005, η οποία και θα αναγραφεί στον 
προϋπολογισμό του Δήμου, στον Κ.Α. 70/7425(003). Για 
τα επόμενα έτη θα αναγραφεί ανάλογη πίστωση στον 
ΚΑ 70/7425 (003). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 9 Νοεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

Α. ΛΑΔΕΡΟΥ - ΤΣΙΜΠΡΙΚΙΔΟΥ 

-♦- 

Αριθμ. 06/13581 (10) 

Συγκρότηση συνεργείου υπερωριακής εργασίας για τον 
ποιοτικό και ποσοτικό έλεγχο νωπών και μεταποιη¬ 
μένων γεωργικών προϊόντων. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Την υπ’ αριθμ. 280645/5.7.2005 απόφαση του Υπουρ¬ 
γείου Αγροτικής Ανάπτυξης και Τροφίμων «Υπερωρί¬ 
ες Β' εξαμήνου 2005» για υπαλλήλους του Υπουργείου 

που υπηρετούν στη Νομαρχιακή Αυτοδιοίκηση με τους 
σχετικούς πίνακες. 

2) Το άρθρο 15 του ν. 2592/1988 που περιέχει τις δια¬ 
τάξεις που ισχύουν για τους γεωπόνους που θα ασχο¬ 
ληθούν στον ποιοτικό και ποσοτικό έλεγχο νωπών και 
μεταποιημένων γεωργικών προϊόντων. 

3) Τον περιορισμό της παρ. 6 του άρθρου 17 του ν. 
1505/1984. 

4) Την υπ’ αριθμ. 06/9232/21.7.2005 απόφαση του Νο¬ 
μάρχη Πιερίας περί συγκρότησης συνεργείου υπερω- 
ριακής εργασίας για τον ποιοτικό και ποσοτικό έλεγχο 
νωπών και μεταποιημένων γεωργικών προϊόντων. 

5) Τις ανάγκες τις Υπηρεσίας που προκύπτουν στον 
ποιοτικό έλεγχο για το Β' εξάμηνο του 2005 και κατά 
τις Κυριακές, εξαιρέσιμες και νυχτερινές ώρες, απο¬ 
φασίζουμε: 

Συγκροτούμε συνεργείο υπερωριακής απασχόλησης 
από πέντε (5) υπαλλήλους της Υπηρεσίας μας με αμοιβή 
εργασίας για τον ποιοτικό και ποσοτικό έλεγχο νωπών 
και μεταποιημένων γεωργικών προϊόντων για το Β' εξά¬ 
μηνο του 2005. 

Έργο του συνεργείου θα είναι ο ποιοτικός και ποσοτι¬ 
κός έλεγχος των εισαγομένων - εξαγομένων προϊόντων 
του Ν. Πιερίας σε χώρες της Ε.Ε. και σε τρίτες χώρες. 

Η εργασία θα πραγματοποιείται εκτός του κανονικού 
ωραρίου από 15:00 απογευματινής μέχρι 22:00 βραδινής 
όλες τις εργάσιμες ημέρες του μήνα, Κυριακές, εξαιρέ¬ 
σιμες και νυχτερινές ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 11 Νοεμβρίου 2005 
Ο Νομάρχης 

ΓΕΩΡΓΙΟΣ ΠΑΠΑΣΤΕΡΓΙΟΥ 
-♦- 

Αριθμ. 3801/2577 (11) 

Σύσταση Εκκλησιαστικού Ιδρύματος υπό την επωνυμία 
«ΙΔΡΥΜΑ ΠΕΡΙΘΑΛΨΕΩΣ ΘΗΛΕΩΝ ΑΤΟΜΩΝ ΜΕ ΝΟ- 
ΗΤΙΚΗ ΥΣΤΕΡΗΣΗ Η ΜΕ ΣΥΝΔΡΟΜΟ ϋΟ\Λ/Ν, ΤΗΣ ΙΕ- 
ΡΑΣ ΑΡΧΙΕΠΙΣΚΟΠΗΣ ΑΘΗΝΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ 
ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιε¬ 
ρών Κανόνων και των Νόμων του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας Κοινωνικός και πνευματικός 
ανάγκας της Ιερός Αρχιεπισκοπής Αθηνών. 

4. Την υπ’ αριθμ. ΕΞ4071/5.7.2005 απόφασιν του Μακα- 
ριωτάτου Αρχιεπισκόπου Αθηνών και πόσης Ελλάδος 
Χριστοδούλου. 

5. Την από 5.9.2005 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 20.10.2005 Απόφασιν Αυτής, αποφασίζει: 

Συνιστά εις την Ιερόν Αρχιεπισκοπήν Αθηνών 

Εκκλησιαστικόν Ίδρυμα υπό την επωνυμίαν: «ΙΔΡΥΜΑ 
ΠΕΡΙΘΑΛΨΕΩΣ ΘΗΛΕΩΝ ΑΤΟΜΩΝ ΜΕ ΝΟΗΤΙΚΗ ΥΣΤΕ¬ 
ΡΗΣΗ Η ΜΕ ΣΥΝΔΡΟΜΟ ϋΟ\Λ/Ν, ΤΗΣ ΙΕΡΑΣ ΑΡΧΙΕΠΙΣΚΟ¬ 


ΠΗΣ ΑΘΗΝΩΝ», το οποίον θα λειτουργεί ως εξηρτημένη 
Υπηρεσία του Νομικού Προσώπου της Ιερός Αρχιεπισκο¬ 
πής Αθηνών και θα εδρεύει εις την πόλιν των Αθηνών. 
Η οργάνωσις, διοίκησις, διαχείρισις και λειτουργία του 
Ιδρύματος τούτου θα διέπεται από τας διατάξεις του 
επομένου Κανονισμού: 

ΚΑΝΟΝΙΣΜΟΣ 

ΣΥΣΤΑΣΕΩΣ ΚΑΙ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΙΔΡΥΜΑ ΠΕΡΙΘΑΛΨΕΩΣ ΘΗΛΕΩΝ ΑΤΟΜΩΝ 

ΜΕ ΝΟΗΤΙΚΗ ΥΣΤΕΡΗΣΗ Ή ΜΕ ΣΥΝΔΡΟΜΟ ΟΟΪΛ/Ν, 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ» 

Άρθρο 1 

Συνιστάται διά του παρόντος Εκκλησιαστικό Ίδρυμα, 
εις εκπλήρωση όρου δωρεάς της Μαρίας Ιωάννου Κόκ- 
κορη διά του υπ’ αριθμ. 8140/1999 δωρητηρίου συμβο¬ 
λαίου της Συμβολαιογράφου Αθηνών Άλκηστης Ανδρι- 
κοπούλου - Χριστοδούλου, το οποίον θα λειτουργεί ως 
αυτοτελής και ανεξάρτητη Υπηρεσία μη κερδοσκοπικού 
χαρακτήρα, υπαγομένη στην Ιερά Αρχιεπισκοπή Αθηνών 
- Χριστιανική Αλληλεγγύη, με την επωνυμία «Ίδρυμα 
Περιθάλψεως Θηλέων Ατόμων με νοητική υστέρηση ή 
με σύνδρομο ϋοννη». 

Αρθρο 2 

1. Σκοπός του Ιδρύματος είναι η συνεχής και καθ’ όλη 
τη διάρκεια του έτους περίθαλψη θηλέων ατόμων που 
πάσχουν από νοητική υστέρηση ή με σύνδρομο ϋοννπ 
χωρίς ιδιαίτερα ψυχολογικά ή κινητικά προβλήματα, 
τα οποία εν πόση περιπτώσει στοιχειωδώς να αυτοε- 
ξυπηρετούνται. 

2. Το Ίδρυμα θα περιλαμβάνει, πλην των άλλων, και 
Τμήμα Εκπαίδευσης και απασχόλησης των τροφίμων, 
κατάλληλο για τις δυνατότητες τους, ώστε οι συνθήκες 
διαβίωσης να είναι ευχάριστες και δημιουργικές για 
τις τροφίμους. 

3. Η μονάδα θα εξοπλισθεί με τον αναγκαίο εξοπλισμό 
για τη συντήρηση, διαμονή, κίνηση και περίθαλψη των 
τροφίμων και το αναγκαίο, σύμφωνα με τους κανόνες 
υγιεινής, ειδικευμένο και ανειδίκευτο προσωπικό. 

Άρθρο 3 

1. Οι τρόφιμοι στο Ίδρυμα πρέπει να είναι ορφανές 
εξ ενός ή αμφοτέρων των γονέων ή από οικογένειες 
τελείως άπορες ή με γονείς που λόγω γήρατος ή νόσου 
αδυνατούν να τους παράσχουν τη δέουσα φροντίδα. 
Δέον δε να προτιμώνται απαρεγκλίτως τα πρόσωπα 
με τη μεγαλύτερη ανάγκη περιθάλψεως. 

2. Οι όροι εισόδου των τροφίμων στο Ίδρυμα, η δι¬ 
άρκεια της παραμονής των σε αυτό και οι εν γένει 
υποχρεώσεις των γονέων ή κηδεμόνων των τροφίμων 
θά ρυθμισθούν διά του εσωτερικού Κανονισμού του 
Ιδρύματος. 

Αρθρο 4 

Έδρα του Ιδρύματος είναι ο Δήμος Αθηναίων και δη 
τα Γ ραφεία της Ιερός Αρχιεπισκοπής Αθηνών (οδ. Αγίας 
Φιλοθέης αριθμ. 21), παράρτημα δε ο Δήμος Γλυφάδας 
Αττικής. Το παράρτημα του Ιδρύματος στεγάζεται σε 
ιδιόκτητο κτίριο το οποίο ανήκει στο Ίδρυμα εκ δωρε¬ 
άς της Μαρίας θυγατρός Ιωάννου Κόκορη δια του εις 

το άρθρο 1 του παρόντος αναφερομένου δωρητηρίου 
συμβολαίου και κείται επί της διασταυρώσεως των οδών 
Αγαμέμνονος και Προμηθέως του ως άνω Δήμου. 

Άρθρο 5 

Το Ιδρυμα έχει ιδία σφραγίδα φέρουσα στο μέσον 
το έτος συστάσεώς του και πέριξ τις λέξεις «ΕΙΔΙΚΟΝ 
ΙΔΡΥΜΑ - ΙΕΡΑΣ ΑΡΧΙΕΠΙΣΚΟΠΗΣ - Μ. ΚΟΚΚΟΡΗ». 

Αρθρο 6 

1. Το Ιδρυμα τελεί υπό την Πνευματική Εποπτεία της 
Ιεράς Αρχιεπισκοπής Αθηνών και διοικείται υπό πεντα¬ 
μελούς Διοικητικού Συμβουλίου αποτελουμένου: 

α. Εκ του Μακαριωτάτου Αρχιεπισκόπου Αθηνών, ως 
Προέδρου, αναπληρουμένου υπό του Πρωτοσυγκέλλου 
της Ιεράς Αρχιεπισκοπής Αθηνών. 

β. Εκ δύο (2) μελών, κληρικών ή λαϊκών, διοριζομέ- 
νων, μετά των αναπληρωτών τους διά πράξεως του 
Προέδρου. 

γ. Εκ δύο (2) μελών διοριζομένων, μετά των ανα¬ 
πληρωτών τους, υπό της δωρητρίας Μαρίας Κόκκορη 
κατά τους όρους της δωρεάς (όρος 11ος του υπ’ αριθμ. 
8140/1999 συμβολαίου της συμβολαιογράφου Αθηνών 
Αλκηστης Ανδρικοπούλου - Χριστοδούλου). 

2. Εάν η δωρήτρια αδυνατεί για λόγους υγείας να δι¬ 
ορίσει τα δύο (2) μέλη του Συμβουλίου ή σε περίπτωση 
θανάτου της δεν έχει ορίσει τα μέλη αυτά για τον μετά 
τον θάνατό της χρόνο, τότε, και στις δύο περιπτώσεις, 
θα διορίζονται τα μέλη αυτά, μετά των αναπληρωτών 
τους, με αυτοτελή πράξη του Προέδρου του Δ.Σ. 

3. Οι αποφάσεις λαμβάνονται κατά πλειοψηφία των 
παρόντων, ενώ σε περίπτωση ισοψηφίας υπερισχύει η 
γνώμη του Πρόεδρου. 

4. Η θητεία των μελών του Δ.Σ. είναι τριετής, τα δε 
μέλη δύνανται να επαναδιορίζονται. 

Άρθρο 7 

1. Κατά την πρώτη συνεδρίαση του Δ.Σ. εκλέγεται, 
εκ των μελών, ο Αντιπρόεδρος, ο Γραμματεύς και ο 
Ταμίας του Δ.Σ. 

2. Τον Πρόεδρο απάντα ή κωλυόμενο αναπληροί ο 
Αντιπρόεδρος και τούτου απόντος ή κωλυομένου, έτε¬ 
ρον μέλος, υπό του Διοικητικού Συμβουλίου οριζόμε¬ 
νο. 

Αρθρο 8 

1. Στο Ίδρυμα παραμένει ες αεί δωρεάν η θυγατέρα 
της δωρητρίας Αλεξάνδρα θυγατέρα Δημητρίου Καφύ- 
ρη και δη με ειδική φροντίδα και περίθαλψη. Στην ειδική 
αυτή φροντίδα συμπεριλαμβάνεται και κάθε έκτακτη 
δαπάνη ανεξαρτήτως ποσού για την υγεία της, στην 
οποία κάθε συνετός γονέας θα προέβαινε. 

2. Σε περίπτωση κατά την οποία δεν λειτουργεί το 
Ίδρυμα και η δωρήτρια αδυνατεί να περιποιηθεί και 
να περιθάλψει την κόρη της ή δεν υφίσταται εν ζωή, 
η δωρεοδόχος Αρχιεπισκοπή αναλαμβάνει με δαπάνη 
της να περιθάλψει σε κατάλληλο Ίδρυμα την θυγατέρα 
της δωρητρίας για το χρονικό διάστημα κατά το οποίο 
η μονάδα του Ιδρύματος δεν έχει τεθεί σε λειτουρ¬ 
γία και δη με την πιο πάνω ειδική φροντίδα. Μετά τη 
λειτουργία του Ιδρύματος την φροντίδα της ανωτέρω 
αναλαμβάνει η λειτουργούσα μονάδα του Ιδρύματος 
εφ’ όρου ζωής της. 


3. Καθιέρωση οποιοσδήποτε συμμετοχής ή άλλης 
υποχρεώσεως των τροφίμων ή των οικείων τους στη 
δαπάνη είτε εφ’ άπαξ είτε περιοδικώς δεν ισχύει για τη 
θυγατέρα της δωρητρίας. 

Άρθρο 9 

1. Το Δ.Σ. ευρίσκεται σε απαρτία παρόντος του Προέ¬ 
δρου ή του αναπληρωτού του και δύο (2) μελών αυτού. 

2. Το Δ.Σ. έχει τις κατωτέρω αρμοδιότητες: 

α. Διοικεί και διαχειρίζεται την περιουσία του Ιδρύ¬ 
ματος. 

β. Αποφασίζει για κάθε θέμα που αφορά στην εκπλή¬ 
ρωση του σκοπού αυτού. 

γ. Αποφασίζει για τις οικονομικές υποχρεώσεις των 
τροφίμων, επιφυλασσομένων των διατάξεων του άρ¬ 
θρου 8 του παρόντος. 

δ. Ψηφίζει τον εσωτερικό Κανονισμό του Ιδρύματος. 

ε. Συνεργάζεται με τους Εκκλησιαστικούς Οργανισμούς 
και φορείς του Δημοσίου, της Τοπικής Αυτοδιοίκησης 
κ.λπ. προς προαγωγή και επίτευξη του σκοπού του. 

στ. Καταρτίζει τον ετήσιο Προϋπολογισμό και Απολο¬ 
γισμό του Ιδρύματος και υποβάλλει τούτους στο Μη- 
τροπολιτικό Συμβούλιο της Ιεράς Αρχιεπισκοπής προς 
έγκριση. 

ζ. Μεριμνά για την εξεύρεση οικονομικών πόρων, απα¬ 
ραίτητων για την ομαλή λειτουργία του Ιδρύματος. 

η. Αποφασίζει για κάθε άλλο θέμα για το οποίο δεν 
γίνεται λόγος στον παρόντα κανονισμό. 

3. Το Δ.Σ. συνέρχεται τακτικώς μεν κατά μήνα, εκτά¬ 
κτως δε οσάκις παρίσταται ανάγκη κατόπιν προσκλή- 
σεως του Προέδρου. 

Αρθρο 10 

Ο Πρόεδρος εκπροσωπεί το Ίδρυμα ενώπιον πάσης 
Αρχής. Τούτον απάντα ή κωλυόμενο εκπροσωπεί ο 
Αντιπρόεδρος ή έτερον μέλος οριζόμενο υπό του Διοι¬ 
κητικού Συμβουλίου. Με απόφαση του Δ.Σ. δύναται να 
ορισθεί και μέλος του Δ.Σ. να εκπροσωπεί το Ιδρυμα 
για συγκεκριμένες ενέργειες ή θέματα. 

Αρθρο 11 

ΤοΊδρυμα έχει ιδία διαχείριση, τηρεί δε τα διαχειριστι¬ 
κά αυτού βιβλία συμφώνως προς το σύστημα τηρήσεως 
των λογιστικών Βιβλίων των Εκκλησιαστικών Νομικών 
Προσώπων, θεωρημένων υπό της Ιεράς Αρχιεπισκοπής 
Αθηνών, ή άλλης Διευθύνσεως της Ιεράς Αρχιεπισκοπής 
Αθηνών, οριζομένης υπό του Μακαριωτάτου, ήτοι: Βιβλίο 
Πράξεων Διοικητικού Συμβουλίου, Βιβλίο Πρωτοκόλλου, 
Βιβλίο Ταμείου, Βιβλίο Κινητής και Ακινήτου Περιουσίας, 
Γραμμάτια Εισπράξεων και Εντάλματα Πληρωμών, καθώς 
και Βιβλίο Περιθαλπομένων. Τα Γ ραμμάτια Εισπράξεων 
και τα Εντάλματα Πληρωμών είναι εκτελεστέα, εφ' όσον 
φέρουν απαραιτήτως την υπογραφή του Προέδρου και 
του Ταμίου του Ιδρύματος. Ο Πρόεδρος υπογράφει και 
όλη την αλληλογραφία του Ιδρύματος. 

Αρθρο 12 

Ο Ταμίας σύμφωνα με τις αποφάσεις του Δ.Σ. θα 
προβαίνει σε αναλήψεις και καταβολές χρημάτων δια¬ 
σφαλίζοντας την περιουσία του Ιδρύματος. Τα χρήματα 
κατατίθενται σε Τράπεζα επ’ ονόματι του Ιδρύματος. Το 
χρηματικό ποσό το οποίο δύναται να φέρει εις χείρας 
του ο Ταμίας καθορίζεται υπό του Διοικητικού Συμβου¬ 
λίου. Αναλήψεις χρημάτων γίνονται κατόπιν Αποφάσεως 
του Διοικητικού Συμβουλίου. 

Άρθρο 13 

Ο Γραμματεύς τηρεί τα Πρακτικά συνεδριάσεων του 
Διοικητικού Συμβουλίου και επιμελείται της Αλληλογρα¬ 
φίας του Ιδρύματος. 

Άρθρο 14 

1. Πόροι του Ιδρύματος είναι: 

α) πρόσοδοι εξ εράνων νομίμως διενεργουμένων, λα- 
χειοφόρων αγορών, δισκοφοριών κ.λπ. 

β) Εισφορές - Δωρεές. 

γ) Κληρονομιές, κληροδοσίες, δωρεές παντός φυσικού 
ή νομικού προσώπου. 

δ) Εισφορές σε είδος ή σε χρήμα παντός φιλανθρώ- 
που. 

ε) Εισφορές Ιερών Ναών. 

στ) Οι εκάστοτε υπέρ αυτού επιχορηγήσεις της Ιερός 
Αρχιεπισκοπής ή του Γενικού Φιλοπτώχου Ταμείου της 
Ιερός Αρχιεπισκοπής. 

ζ) Πάσα επιχορήγηση υπέρ αυτού εκ μέρους του κρά¬ 
τους, της Νομαρχιακής ή Τοπικής Αυτοδιοικήσεως ή άλ¬ 
λου Νομικού Προσώπου Ιδιωτικού ή Δημοσίου Δικαίου. 

η) Εισφορές και δωρεές τίς οποίες δύνανται να προ¬ 
σφέρουν στο Ίδρυμα και όσοι εκ των γονέων των οποίων 
τα τέκνα θα φιλοξενούνται σ’ αυτό, εφ’ όσον διαθέτουν 
ανάλογη οικονομική δυνατότητα. 

θ) Τόκοι από καταθέσεις του Ιδρύματος, καθώς και 
πάσα άλλη πρόσοδος μη κατονομαζομένη ρητώς εν 
τω παρόντι. 

2. Οι πόροι του Ιδρύματος διατίθενται για την συντή¬ 
ρηση, την όλη λειτουργία αυτού και για την αμοιβή του 
υπηρετούντος εμμίσθου προσωπικού. 


Άρθρο 15 

1. Ο παρών κανονισμός τροποποιείται ή καταργείται 
υπό της Ιερός Συνόδου με αιτιολογημένη γνώμη του 
Αρχιεπισκόπου Αθηνών και κατόπιν αποφάσεως του 
Διοικητικού Συμβουλίου. 

2. Το Ίδρυμα διαλύεται με απόφαση της Διαρκούς 
Ιερός Συνόδου, δημοσιευομένη στην Εφημερίδα της 
Κυβερνήσεως κατόπιν αιτιολογημένης προτάσεως του 
Μακαριωτάτου Αρχιεπισκόπου Αθηνών και μετά γνώμην 
του Διοικητικού Συμβουλίου του Ιδρύματος, η δε περιου¬ 
σία του Ιδρύματος περιέρχεται αυτοδικαίως στο Νομικό 
Πρόσωπο της Ιερός Αρχιεπισκοπής Αθηνών. 

Αρθρο 16 

Ο παρών κανονισμός ισχύει από της δημοσιεύσεως 
αυτού στην Εφημερίδα της Κυβερνήσεως και στο Πε¬ 
ριοδικό «ΕΚΚΛΗΣΙΑ». 

Ο Εσωτερικός Κανονισμός του Ιδρύματος θα συντα¬ 
χθεί εντός έτους από της δημοσιεύσεως του παρόντος 
και της συγκροτήσεως του Διοικητικού Συμβουλίου. 

Αρθρο 17 

Από τις διατάξεις του παρόντος Κανονισμού προκα- 
λείται δαπάνη εις βάρος του Προϋπολογισμού του Νο¬ 
μικού Προσώπου της Ιερός Αρχιεπισκοπής Αθηνών, το 
ύψος της οποίας δεν δύναται να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2005 
Ο Πρόεδρος 

| Ο Αθηνών ΧΡΙΣΤΟΔΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




